KIRJALLINEN KYSYMYS P-2165/99 esittäjä(t): Guido Viceconte (PPE-DE) komissiolle. Euroopan komission sisäiset uudelleenjärjestelyt.



Virallinen lehti nro 303 E , 24/10/2000 s. 0031 - 0031



KIRJALLINEN KYSYMYS P-2165/99 esittäjä(t): Guido Viceconte (PPE-DE) komissiolle (19. marraskuuta 1999) Aihe: Euroopan komission sisäiset uudelleenjärjestelyt Epävirallisten, myös Euroopan lehdistössä esitettyjen tietojen perusteella Euroopan komission sisäisten järjestelyjen yhteydessä eräs korkea virkamies, joka on puhemieskabinetin jäsen, valmistautuisi ottamaan vastaan yrityspolitiikasta vastaavan pääosaston pääjohtajan viran. 1. Eikö komission mielestä tällainen nimitys ole puheenjohtaja Prodin useassa eri yhteydessä esittämien lausuntojen vastainen, mutta voi myös käynnistää nepotismiin ja sisäpiirijärjestelmään johtavan prosessin, jonka Euroopan parlamentti on useaan otteeseen tuominnut ja joka katsottiin Santerin komission huonon hallinnon yhdeksi syyksi? 2. Puheenjohtaja Prodi on korostanut, että korkeiden virkamiesten kansallisten kiintiöiden poistaminen on suuri voitto. Eikö komission mielestä tällainen lähestymistapa, joka on muuten ennenaikainen, sillä Euroopan rakentamista ei vielä pitkään aikaan saada päätökseen, voi aiheuttaa kansallista epätasapainoa ja suosi niitä maita, jotka osallistuvat vähemmän sekä poliittisesti että taloudellisesti Euroopan integraatiokehitykseen, ottamalla käyttöön sellaisen uusien jäsenten valintajärjestelmän, joka palvelee ainoastaan tiettyjä etuja ja henkilöstöryhmiä? Neil Kinnock komission puolesta antama yhteinen vastaus kirjallisiin kysymyksiin P-2165/99 ja E-2213/99 (19. tammikuuta 2000) Jäljempänä selostetaan yksityiskohtaisesti menettely yritystoiminnan pääosaston pääjohtajan viran täyttämiseksi. - Uusi yritystoiminnan pääosasto syntyi, kun entinen komission teollisuuden PO ja yrityspolitiikan, kaupan, matkailun sekä osuus- ja yhteisötalouden PO yhdistettiin sisäisten uudelleenjärjestelyjen tuloksena, ja sen johtotason nimitykset hyväksyttiin 3. marraskuuta 1999 tehdyllä komission päätöksellä. - Komission 5. lokakuuta 1999 hyväksymä kilpailuilmoitus KOM/116/99 yritystoiminnan pääosaston pääjohtajan virasta julkaistiin henkilöstösääntöjen 29 artiklan 1 kohdan a ja c alakohdan mukaisesti 5. lokakuuta 1999 avointa virkaa koskevassa ilmoituksessa n:o 40, ja määräaika hakemusten jättämiselle oli 19. lokakuuta 1999. - Vastauksena edellä mainittuun avointa virkaa koskevaan ilmoitukseen kuusi henkilöä ilmoittautui hakijaksi henkilöstösääntöjen 29 artiklan 1 kohdan a alakohdan mukaisesti ja yksi henkilö henkilöstösääntöjen 29 artiklan 1 kohdan c alakohdan mukaisesti. - Neuvoa-antava nimityskomitea tutki 28. lokakuuta 1999 pidetyssä kokouksessaan komission 18. syyskuuta 1999 hyväksymän palkkaluokkiin A1 ja A2 nimittämistä koskevan uuden menettelyn mukaisesti, täyttyivätkö yritystoiminnan pääosaston pääjohtajan avointa virkaa koskevissa hakemuksissa ilmoituksessa hakijoille asetetut vaatimukset. Ilmoituksen perusteella komitea päätti kutsua hakumenettelyn ensimmäisen vaiheen pohjalta kolme hakijaa neuvoa-antavan nimityskomitean haastatteluun, jossa olisi lisäksi läsnä erityinen apujäsen ja ulkopuolinen työhönoton asiantuntija. Ottaen huomioon 28. lokakuuta 1999 annetun alustavan lausunnon ja hakijoiden haastattelut komitea päätti, että kaksi hakijaa täytti kaikki avointa virkaa koskevat vaatimukset ja että heidät voitaisiin ottaa huomioon virkaa täytettäessä. Komitean päätöksen perusteella ja tutustuttuaan perinpohjaisesti hakijoiden toimittamiin asiakirjoihin komissio nimitti 8. joulukuuta 1999 Fabio Colasantin yritystoiminnan PO:n uudeksi pääjohtajaksi. Noudatetun menettelyn tinkimättömyys poikkeuksellisen ankara yhteisön toimielimissä korostaa komission ehdotonta tahtoa noudattaa täysin sitoumuksia, jotka liittyvät korkean tason virkanimityksiin. Asiaa koskevissa säännöissä kiinnitetään erityistä huomiota kaiken tiettyihin henkilöstöryhmiin kohdistuvan syrjinnän estämiseen nimitysmenettelyssä. Komissio on tähdentänyt yleisesti sitä, että eniten painotetaan hakijan ansioita ja että kaikkien unionin kansallisuuksien tasapuolinen edustus kaikilla toimielinten henkilöstöhierarkian tasoilla on välttämätöntä unionin monikansallisen julkisen palvelun yhtenäisyyden ja kulttuurisen monimuotoisuuden vuoksi. Sen vuoksi huomattavaa, pitkäaikaista tiettyyn kansallisuuteen kohdistuvaa epäsuhtaa ei saa esiintyä. Komissio vakuuttaa arvoisille parlamentin jäsenille vakaata aikomustaan varmistaa, että Euroopan yhdentymisprosessi jatkuu oikeudenmukaisena ja avoimena.